钦定古今图书集成/理学汇编/经籍典/第078卷 > 宋洪迈容斋随笔 > 《易以刑罚著象》
## 钦定古今图书集成/理学汇编/经籍典/第078卷 > 宋洪迈容斋随笔 > 《易以刑罚著象》

《易》六十四卦，而以刑罚之事著于大象者，凡四焉：《噬
嗑》曰：“先王以明罚敕法。”丰曰：“君子以折狱致刑。”《贲》曰：
“君子以明庶政，无敢折狱。”《旅》曰：“君子以明慎用刑而
不留狱。”《噬嗑》旅上卦为离，《丰》《贲》下卦为离，离，明也，圣
人知刑狱，为人司命，故设卦观象，必以文明为主。